Diari Oficial de la Generalitat Valenciana


Sumari del DOGV 4347, del 01-10-2002 (2002/10243)

Notificació a la QNU 4784 MESFOS. Expedient número 17-0020-2002.
----------------------------------------------------------------

### Dades del document

Número de DOGV
:   4347

Data del DOGV
:   01-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/10118


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació a la GLI 1466 MESFOS. Expedient número 17-0020-2002. [2002/M10421]
  
El director general de Producció Agrària de la Conselleria d'Agricultura, Pesca i Alimentació, de conformitat amb l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifica mitjançant este escrit:
  
Primer
  
Que amb data 12 d'agost li va ser remés escrit del Servici de Mercats en què es comunicava l'acord d'iniciació d'expedient número 17-0020-2002, dictat pel director general de Producció Agrària, en relació amb les ajudes a la producció de cítrics destinats a la transformació, campanya 1998/99.
  
Segon
  
Que el contingut literal de l'escrit és:
  
Expedient número 17-0020-2002
  
Assumpte: acord d'iniciació
  
Òrgan administratiu: director general de Producció Agrària
  
Data: 6 d'agost de 2002
  
A la vista de les actuacions practicades en esta conselleria en relació amb l'organització de productors (OP) núm. 618 SAT núm. 9225 MESFOS, s'han pogut constatar els fets següents:
  
Fets
  
1. La OP núm. 618 SAT núm. 9225 MESFOS, amb domicili social al carrer de Chiricull, s/n, d'Oliva (València), amb CIF núm. F-96100037, va ser reconeguda com a OP d'àmbit autonòmic mitjançant la Resolució de 3 de novembre de 1997, del director general de Desenrotllament Rural i Producció Agrària, per a la categoria V (Cítrics).
  
2. La OP núm. 618 mencionada va ser homologada com a col·laboradora per a poder acollir-se al règim d'ajudes a la transformació de cítrics previstes en el Reglament (CE) 2202/96 per a la campanya 1998/99, per mitjà de la Resolució de 19.02.1999, de la Secretaria General d'Agricultura i Alimentació del MAPA, i com a tal va formalitzar durant la campanya 1998/99 contractes de compravenda de satsuma per a galló, taronja per a suc i clementina per a suc que van suposar la contractació de 2.550.000, 4.200.000 i 540.000 kg respectivament amb la indústria transformadora.
  
3. El nombre de contractes, la quantitat entregada emparada per estos i les bestretes i saldos de l'ajuda corresponent pagats per producte són els següents:
  
\* No s'ha pagat l'import sol·licitat de 13.628.871 PTA del saldo de l'ajuda definitiva en taronja però l'import degut seu és de 39.611.333 PTA.
  
D'estes quantitats entregades que han sigut objecte del pagament de bestretes i saldos d'ajuda, en satsuma per a galló, s'inclouen 805.940 kg emparades per un total de 23 acords amb productors independents que han percebut 6.566.396 PTA en concepte de bestreta i 1.790.799 PTA en el de saldo.
  
En clementina suc, les xifres anteriors pels conceptes indicats han sigut de 132.960 kg en un acord per 1.251.345 i 339.460 PTA, respectivament.
  
4. Per part dels Servicis Territorials de la CAPA a València es van realitzar els controls reglamentaris preceptius, que van donar lloc a les respectives actes de control d'entrega de cítrics per a la seua transformació de satsuma per a gallons, taronges per a suc i clementines per a suc, totes elles amb data 19.12.2000. Així mateix, es va elaborar un informe complementari a estes actes. Sobre la base de tota esta documentació, el cap de secció d'aquells servicis territorials va elevar la proposta corresponent.
  
No obstant això, analitzats tots els documents ressenyats pel cap del Servici de Mercats Agraris, es van requerir als dits servicis territorials determinats aclariments, mitjançant escrit amb data 31/7/01, en relació amb presumptes irregularitats de la OP núm. 618 que es van detectar en les actes anteriors. Este requeriment es va tornar a reiterar amb data 07.11.2001. Es va respondre als aclariments sol·licitats mitjançant escrit amb data 28.11.2001 dels Servicis Territorials de la Conselleria d'Agricultura, Pesca i Alimentació a València, al qual s'adjuntava tota una documentació que es va completar mitjançant un altre amb data 17.01.2002, d'estos servicis territorials.
  
5. Ha de subratllar-se que la manera d'operar de la OP núm. 618 suposa per a la mercaderia procedent de socis una classificació a l'entrada en la OP mitjançant la qual tota partida que no aconseguix la categoria 2a és destinada a indústria. Només s'aporta, per part de la OP núm. 618, una llista d'albarans d'entrada per destinació, i no hi ha cap constància documental auxiliar que empare la classificació mencionada duta a terme ni constància amb la firma o vistiplau que en la dita classificació s'ha tingut en compte el soci productor.
  
6. En relació amb els productors independents, quan es contrasten les seues entrades atribuïdes amb les quantitats que figuren en els seus acords respectius es demostra que les primeres són superiors a les segones en el cas següent:
  
Producte satsuma
  
Productor Acord (kg) Entregues (kg)
  
Daniel Ruiz Garcés 36.000 41.200
  
Diferència kg acord - kg entregues 5.200
  
Ha de subratllar-se que aquella superació verificada s'ha inclòs en la sol·licitud de pagament del dit origen de la OP núm. 618 i va ser indegudament pagada.
  
D'altra banda, el productor independent Tomás Ripoll Carbonell, amb entregues atribuïdes de 30.640 kg de satsuma a indústria, presenta en el LEP les parcel·les 27, 28, 29 i 30 del polígon 24 del Puig, amb un aforament de 60 t i una superfície de 5 ha. Realitzat el control d'estes parcel·les s'observa que en el cadastre no hi ha dades referents a les parcel·les 27, 28 i 29, i la parcel·la 30 va a nom de Dolores Legua Vivó, i hi ha un cultiu de clementines sobre C. Carrizo de sis anys d'edat aproximadament en bon estat.
  
Tot això constituïx, segons el criteri del Servici, una transgressió dels articles 6 i 8 del Reglament (CE) 1169/97 per la superació verificada, que puja a 5.200 kg en satsuma.
  
7. Amb data 13.10.1998 presenta, com és preceptiu, la llista d'efectius productius de satsuma, clementina i taronja per a la campanya 1998/99. Inopinadament, amb data 05.07.1999, és a dir, pràcticament, esgotada la campanya, presenta un nou LEP només per a taronja. És obvi que esta segona presentació no pot acceptar-se perquè constituïx una transgressió de l'article 8.4 del Reglament (CE) 1169/97, pel qual s'establix que les informacions que contenen el LEP han de presentar-se a tot tardar trenta dies després de l'inici de campanya.
  
Amb independència d'això, en estudiar les modificacions introduïdes en les dades d'esta segona presentació del LEP respecte als de la primera, es detecta que afecten, exclusivament, els socis núm. 45 i 46, en estos aspectes:
  
a) En el soci núm. 45:
  
- Supressió d'un conjunt de parcel·les amb un potencial productiu de 1.408.108 kg (polígon 9, parcel·les 89/103/185/208).
  
- S'afigen unes parcel·les (polígon 9, parcel·les 27/32) amb un potencial productiu de 357.420 kg i 9,25 ha. Totes estes dades coincidixen exactament amb les dades amb què este mateix soci figura en el LEP del producte clementina.
  
b) En el soci núm. 46 se suprimixen una sèrie de parcel·les amb un potencial productiu, ni més ni menys, de 1.765.700 kg en 61,8 has (polígon 9, parcel·les 27/33/101/184).
  
En conseqüència, no és ja que la transgressió de l'article 8.4 del Reglament (CE) 1169/97 constituïsca raó suficient per a no acceptar el nou LEP del producte taronja, sinó que l'extrema tardança a l'hora de fer-lo vulnera la raó de la presentació del LEP en el calendari normativament obligat, que no és un altre que establir una coherència entre les entregues dels socis amb les previsions del LEP i no al revés, com s'intenta a través d'una presentació tan tardana. Un intent, d'altra banda, frustrat, quan s'analitza la verificació de les entregues atribuïdes als principals socis amb les dades del LEP, tant en la primera com en la segona presentació.
  
D'altra banda, esta nova presentació del LEP fa impossible el control en camp de les seues dades, previst en l'article 18 del Reglament (CE) 1169/97.
  
L'anàlisi de la documentació ressenyada en l'apartat quart i, singularment, les actes de control d'efectius productius alçades, així com els informes d'inspecció adjunts a estes actes, revelen les irregularitats següents, per al cas dels socis:
  
- Socis núm. 45 i 46. Les dades del LEP que es reflectixen són les següents:
  
De la simple comparació de les dades contingudes en el LEP per a estos dos socis, se'n desprén una evident duplicitat de parcel·les que s'adjudiquen en algun cas a productes diferents. Per al soci núm. 45, les parcel·les 27 i 33 del polígon 9 de Sellent apareixen com a productores de clementina. No obstant això, totes estes parcel·les apareixen com a taronja per al soci núm. 46. Al seu torn, la parcel·la 28 del polígon 9 de Barxeta apareix en el soci núm. 45 i núm. 46 en el producte taronja. Esta duplicitat no s'explica en cap moment, des del punt de vista legal, per la OP núm. 618.
  
Quan s'efectua el control de camp d'estos LEP, en estos dos socis es constata que es desconeix l'existència del titular de les parcel·les i el seu parador, i que s'han tornat totes les cartes i notificacions remeses als seus domicilis per poder dur a terme aquell control. Més encara, l'inspector que actua afirma: «Es pensa que ambdues empreses són la mateixa entitat».
  
No obstant això, quan es porta a terme el control de camp mencionat resulta que:
  
- No figuren en el Cadastre les parcel·les reflectides en el LEP: polígon 9, parcel·les 01-69-573-165-305-426-254 (la segona presentació confirmaria este resultat del control en suprimir les parcel·les 89/103/185/208).
  
- Polígon 9, parcel·la 88. Segons cèdula cadastral, 0,57 ha. En la realitat, la parcel·la que figura en els plànols cadastrals es troba no delimitada físicament amb les parcel·les 20,21,23,24,25 i 85, ja que totes elles van ser transformades i fusionades totalment o parcialment. Actualment té plançons d'Orogrande d'un any.
  
- Polígon 9, parcel·la 27. Segons cèdula cadastral, 0,47 ha. La parcel·la està plantada actualment amb plançons d'Orogrande d'un any.
  
- Polígon 9, parcel·la 33. Segons cèdula cadastral, 1,70 ha. En realitat, la parcel·la que figura en els plànols cadastrals es troba no delimitada físicament amb les parcel·les 29, 19 i la 90, ja que totes elles van ser transformades i fusionades totalment o parcialment. Actualment té plançons d'Orogrande d'un any.
  
Per a les parcel·les en què en l'actualitat figuren productes diferents als que estaven en el LEP, o qualsevol altra incertesa reflectida, s'haurien pogut dirimir les contradiccions sobre la base de la documentació pertinent que haurien d'haver presentat estos dos socis. Això no ha sigut possible per la seua desaparició sobtada.
  
Però en tot cas, és obvi que el resultat del control de camp indica de forma contundent que els efectius productius reals no estan d'acord amb les dades exposades en el LEP i, conseqüentment, tampoc poden abonar les entregues a la OP núm. 618 d'estos dos socis que figuren a continuació amb els consegüents destins i percentatge del total d'entregues d'origen de socis de la OP núm. 618 que representen:
  
Satsuma núm. de soci Consum en fresc A indústria
  
 45 - 131.000 (8,5%)
  
Clementina núm. de soci Consum en fresc A indústria
  
 45 - 356.215 (87,9%)
  
Taronja núm. de soci Consum en fresc A indústria
  
 45 - 1.478.320 (37,16%)
  
 46 - 42.748 (1,1%)
  
Total - 1.521.068 (38,26%)
  
La nova, i inacceptable, presentació del LEP de taronja per la OP núm. 684 ratifica la falta d'efectius productius de taronja amb les supressions de parcel·les indicades dels socis núm. 45 i 46, encara que al primer d'ells se li afigen per a este producte les parcel·les polígon 9 parcel·les 27/33 per un total d'efectius de 357.420 kg coincident amb els que té de clementina, tal com ja s'ha dit.
  
- El soci núm. 27, amb entregues atribuïdes de 1.441.400 kg de taronja a indústria, i que representen el 36,2% del total d'entregues procedent de socis. El control en camp de totes les parcel·les referenciades en el LEP revela un aforament de 56.894 kg en compte dels 1.900.954 kg que, com a efectius productius, presenta la llista, i 20,81 ha en compte de les 66,56 ha de la llista. Les diferències principals es deuen a les causes següents:
  
La parcel·la 33 es troba en la mateixa circumstància que la del polígon 9 parcel·la 79.
  
- Els socis núm. 36, 37 i 38 compartixen en el LEP la mateixa parcel·la amb idèntics efectius productius i superfícies. El control de camp revela que es tracta d'una parcel·la de 0,1006 ha amb garroferes i pins en compte de 0,75 ha amb una producció, en cada cas, de 20.790 kg que figuren en el LEP.
  
No hi ha cap constància d'entregues d'estos socis a la OP núm. 618.
  
En conseqüència, ha quedat verificat que en l'elaboració i presentació del LEP que va realitzar la OP núm. 618 es detecta:
  
- La duplicació de referències cadastrals que afecta, fonamentalment, els seus socis principals quant a importància de les entregues a industrialització, sobretot en clementina i taronja.
  
- Les marcades diferències entre les dades de superfícies i produccions que figuren en el LEP i les que revelen els controls en camp.
  
- La inexistència de parcel·les que figuren en el LEP a les quals s'atribuïxen els efectius productius corresponents.
  
Per tant, és evident que d'acord, només, amb la quantificació exposada (facilitada per la polarització d'entregues en dos socis incontrolats, núm. 45 i 46, en el total d'entregues a la OP núm. 618), no és possible abonar estes entregues amb els efectius productius realment disponibles, funció principal de la informació exigida en l'article 8 del Reglament (CE) 1169/97 que, òbviament, la OP núm. 618 no ha satisfet, atesa la falsedat contrastable en la documentació presentada i la tàctica obstruccionista utilitzada pels dos socis indicats.
  
En taronja, amb la nova presentació del LEP (no acceptable) la OP núm. 684 ha pretés adaptar-se a la realitat cadastral, com ha quedat contrastat amb el control de camp. Però, per la naturalesa de les adaptacions concretes realitzades, ha provocat, per contra, l'aprofundiment en el resultat que no és possible pels efectius productius disponibles dels socis núm. 45 i 46 que donen lloc a les entregues atribuïdes, fins i tot, acceptant la dita nova presentació.
  
8. Per al producte taronja, el pagament de l'ajuda als productors en el primer i segon trimestre es realitza sobrepassant els 15 dies hàbils imposats per la normativa.
  
 Data valor Data valor Intervals de
  
 rebut ajuda transferència dies hàbils
  
 Productors entre estos dos
  
1r trimestre 01/03/99 23/303/99 18
  
2n trimestre 23/08/99 29/12/99 176
  
Existix, per tant, una transgressió de l'article 15.2 del Reglament (CE) 1169/97.
  
Per la relació de fets contrastats, i vista la proposta del cap d'Àrea de Garantia Agrària, es pot concloure que no s'ha de reconéixer la procedència del pagament efectuat per producte i origen que corresponen amb les quantitats següents, entregades a indústria, i per tant s'acorda l'inici del procediment administratiu per a procedir al reintegrament de les quantitats que s'assenyalen incrementades amb els interessos de demora corresponents segons el quadro adjunt i a la sanció en els térmens següents:
  
Satsuma
  
a) Socis: 131.000 kg. Corresponent a l'entrega atribuïda al soci núm. 45.
  
b) Productors independents: 35.840 kg. Corresponent al productor Daniel Ruiz Garcés per 5.200 kg i al productor Tomás Ripoll Carbonell per 30.640 kg.
  
Els imports corresponents (degut i indegut) s'han calculat sobre la base de l'aplicació de l'import unitari mitjà de l'ajuda pagada a cada una de les quantitats de producte (reconegudes i que no s'han de reconéixer).
  
A criteri d'este servici, comprovades la falsedat de documents i la negligència greu per part de la OP núm. 618 ateses les quantitats assenyalades per al producte satsuma, procedix, en aplicació de l'article 20.1 del Reglament (CE) 1169/97:
  
1. El reintegrament de 3.085.994 PTA corresponent a la diferència entre l'ajuda o la bestreta efectivament pagada i l'ajuda o la bestreta deguda.
  
2. Iniciar expedient sancionador per 6.171.988 PTA, corresponent al doble de la diferència del punt 1 anterior.
  
Clementina
  
Socis: 356.215 kg. Correspon a l'entrega atribuïda al soci núm. 45.
  
Comprovades la falsedat de documents i la negligència greu per part de la OP núm. 618 ateses les quantitats assenyalades per al producte clementina, és procedent, en aplicació de l'article 20.2 del Reglament (CE) 1169/97:
  
1. El reintegrament de la totalitat de l'ajuda, 7.025.118 PTA, perquè la diferència entre l'ajuda o la bestreta efectivament pagada i l'ajuda o la bestreta deguda supera el 20% de l'ajuda o la bestreta deguda.
  
2. Perdre el dret a l'ajuda a la producció per a la campanya següent, perquè la diferència entre l'ajuda o la bestreta efectivament pagada i l'ajuda o la bestreta deguda supera el 30% de l'ajuda o la bestreta deguda.
  
Taronja
  
Socis: 2.962.468 kg. Correspon a les entregues atribuïdes als socis núm. 27, 45 i 46.
  
Comprovades la falsedat de documents i la negligència greu per part de la OP núm. 618 ateses les quantitats assenyalades per al producte clementina, és procedent, en aplicació de l'article 20.2 del Reglament (CE) 1169/97:
  
1. El reintegrament de la totalitat de l'ajuda pagada, 22.600.206 PTA, perquè la diferència entre l'ajuda o la bestreta efectivament pagada i l'ajuda o la bestreta deguda supera el 20% de l'ajuda o la bestreta deguda. Així mateix, per les raons assenyalades, no s'ha de reconéixer la procedència del pagament pendent del saldo de l'ajuda en taronja.
  
2. Perdre el dret a l'ajuda a la producció per a la campanya següent perquè la diferència entre l'ajuda o la bestreta efectivament pagada i l'ajuda o la bestreta deguda supera el 30% de l'ajuda o la bestreta deguda.
  
Resultant que s'ha nomenat instructora de l'expedient María del Carmen Llácer Segura, funcionaria interina d' urgència, tècnica jurídica i secretària d'este Elisa Sala Camarena, funcionaria interina de urgència, tècnica de mercats, sent el seu règim de recusació el previst en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Resultant que, a l'empara de les disposicions de l'article 3.2 del Reglament del procediment per a l'exercici de la potestat sancionadora, aprovat per mitjà del Reial Decret 1.398/1993, de 4 d'agost, els interessats tenen dret a formular al·legacions i a aportar els documents que consideren convenients en qualsevol moment del procediment a partir de la notificació del present acord i amb anterioritat al tràmit d'audiència.
  
Resultant que, en particular i a l'empara de les disposicions de l'article 16.1 del Reial Decret 1.398/1993, de 4 d'agost, els interessats disposen d'un termini de 15 dies comptadors des de la notificació del present acord per a aportar les al·legacions, documents o informacions que troben convenients i, si és procedent, proposar prova concretant els mitjans de què pretenguen valdre's.
  
Resultant que, en el seu moment i a l'empara de les disposicions de l'article 19.1 del Reial Decret 1.398/1993, de 4 d'agost, els interessats disposaran d'un termini de 15 dies per a oposar-se a la proposta de resolució que formule l'instructor.
  
Se li informa que, com a interessat, li pertoca:
  
a) L'ingrés voluntari de les quantitats liquidades, per estar conforme amb la liquidació continguda en el present acord d'iniciació, donarà lloc a la finalització del procediment administratiu iniciat. En este cas haurà de procedir, en el termini de 15 dies hàbils, al reintegrament de la quantitat liquidada mitjançant transferència al compte corrent de la OP en la Caixa Rural de València, denominada «Generalitat Valenciana CAPA. FEOGA-Garantia pagament ajudes», codi entitat 3082, codi sucursal 008, Número de compte 0672371435.
  
b) Si no presenta al·legacions en el termini que s'indica, continuarà la tramitació de l'expedient.
  
c) En cas que convinga al seu dret la formulació d'al·legacions, les haurà de presentar en el termini de 15 dies hàbils comptadors des del sendemà de la data del present acord d'iniciació, a les quals podrà adjuntar tots els documents que trobe pertinents en defensa del seu dret.